《寄胡苇航料院》
宋代·蒲寿宬

别来梅正谢，愁坐柳成阴。
救世有何策，图名非本心。
万言难复古，一语傥医今。
已向山中老，因风怀所钦。

作者简介：名或作寿晟、寿峸。宋末阿拉伯人。与弟蒲寿庚至泉州贸易。度宗咸淳间，知梅州。益、广二王航海至泉州，时寿庚为泉州守，闭城不纳。寿宬密谕寿庚纳款于元，遂于景炎元年同降元朝。有《心泉学诗稿》。